鬼馬雙星

《鬼馬雙星》係1974年香港電影，電影票房高達600萬港元，創下咗當年嘅紀錄，成為收入最高嘅電影，甚至擊敗國際功夫電影巨星李小龍。

故事大綱  
鄧國文係監獄常客兼老千一名，同佢嘅同倉劉俊傑十分佩服阿文嘅賭博騙術，出獄後合作騙財。出獄後阿傑安排一群人賭錢，反被阿文串通舞女珮珮贏去。阿傑又被迫佢要合作。終於佢哋設計出一個天衣無縫之妙計，並計劃向城中最大惡爺大哥全落手，為咗籌集資本，阿傑本嚟要參加電視台之有獎問答遊戲節目“有上冇落”，但喺參加之前夕，阿傑因為喺沙灘出貓被打穿咗個頭；迫得由阿文代替，最後文贏咗壹萬貳仟蚊。終於佢哋同大哥全喺賭局上展開龍爭虎鬥，但計劃被一流浪漢偶然睇中，於是大哥全派人追殺阿文阿傑兩個人，但終於又被阿文用意想唔到方法，脫身而去。

演員

電影歌曲
主題曲《鬼馬雙星》主唱：許冠傑
插曲《雙星情歌》主唱：許冠傑

專輯
《鬼馬雙星》係香港歌手許冠傑發行嘅第一張粵語專輯，主打歌《鬼馬雙星》係許氏兄弟第一部電影嘅主題曲，專輯代表歌曲有《雙星情歌》、《鐵塔凌雲》、《無情夜冷風》等，大部分粵語歌都改編自粵曲或外文歌，《鐵塔凌雲》係許冠文外遊時作詞而開始推動原創音樂。

曲目
雙星情歌
鬼馬雙星
甜蜜伴侶     
無情夜冷風     
組曲
春夢良宵 
制水歌
等玉人
鐵塔凌雲
夜雨聲
雙星情歌(音樂)

獎項
香港金唱片頒獎典禮
「金唱片」：《鬼馬雙星》

鬼馬雙星，電影

1974年電影
許冠文電影